ANEXĂ 
la Hotărârea nr. 10 din 27.01.2022
privind aprobarea asocierii dintre U.A.T. Municipiul Marghita şi  A.D.I. Agenția de Dezvoltare Durabilă a Județului Bihor pentru realizarea în comun a obiectivului de investiții ”Bazin didactic de înot” din Municipiul Marghita
                                                                                                              

		
       Preşedinte de şedinţă                                  Contrasemnează pentru legalitate 
       Cristian George POP                                             Secretar  General                       
                                                                                   Cornelia DEMETER


          	                     
                                       CONTRACT DE ASOCIERE

În conformitate cu prevederile:

· art. 35 alin. (1) din Legea 273/2006 privind finanțele publice locale, cu modificările și completările ulterioare;
· art. 129 alin. (2) lit. d) și e), alin. (7) lit. s) și alin. (9) lit. a) din O.U.G. nr. 57/2019 privind Codul administrativ, cu modificările și completările ulterioare;
· art. 170 alin,. (1) și art. 173 alin. (1) lit. b) și e) coroborat cu alin. (7)   lit. a) din O.U.G. nr. 57/2019 privind Codul administrativ, cu modificările și completările ulterioare; 
· Hotărârii de Guvern nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

În scopul realizării în comun a obiectivelor de investiții ”Bazin didactic de înot” din Municipiul Marghita,
Părțile au convenit încheierea prezentului Contract de asociere (denumit în continuare “Contract”), după cum urmează:

Art. 1. Părțile Contractului:

          Asociația de dezvoltare intercomunitară ”Agenția de Dezvoltare Durabilă a Județului Bihor”, cu adresa de corespondență în municipiul Oradea, str. Aurel Lazăr, nr. 13,  județul Bihor, cod poștal 410043, C.U.I. 35363874, reprezentat legal prin Președinte - domnul Ilie Gavril BOLOJAN, în calitate de asociat 1 și Lider de asociere, 
          Municipiul Marghita, prin Consiliul Local Marghita, cu sediul în Marghita, str. Calea Republicii, nr.1, județul Bihor, cod poștal 415300, legal reprezentată prin Primar – dl. Marcel-Emil Sas-Adăscăliții, în calitate de asociat 2, 

Convin următoarele:

Art. 2. Definiții: 

a. Contract de asociere – prezentul contract întocmit în baza prevederilor art. 129 alin. (2) lit. d) și e), alin. (7) lit. s) și alin. (9) lit. a) și art. 170 alin,. (1) și art. 173 alin. (1) lit. b) și e) coroborat cu alin. (7)   lit. a) din O.U.G. nr. 57/2019 privind Codul administrativ, cu modificările și completările ulterioare; 
b. Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.
c. Proiect: realizarea obiectivului de investiții ”Bazin didactic de înot” din Municipiul Marghita , amplasat pe raza administrativ – teritorială a Municipiului Marghita;

Art. 3. Obiectul Contractului

(1) Obiectul acestui Contract îl constituie asigurarea conlucrării între asociați în vederea:
 - realizării obiectivului de investiții ”Bazin didactic de înot” din Municipiul Marghita 
(2) Scopul contractului de asociere este acela de a realiza și dezvolta pe raza administrativ – teritorială a Județului Bihor bazine didactice de înot, cu respectarea condițiilor impuse de lege. 
(3) Bazinul didactic de înot va deservi în special copiii din unitatea administrativ – teritorială pe care este amplasat.  


Art. 4. Principiile de bună practică ale Asocierii
1. Părțile trebuie să contribuie la realizarea obiectului asocierii şi să îşi asume rolul lor în cadrul asocierii, aşa cum acesta este definit în cadrul prezentului Contract.
1. Părţile trebuie să se consulte în mod regulat şi să se informeze asupra tuturor aspectelor privind evoluţia Proiectului.
1. Părțile trebuie să implementeze activităţile cu respectarea dispozitiilor legale si a celor mai înalte standarde profesionale şi de etică.
1. Părțile sunt obligate să respecte regulile referitoare la conflictul de interese şi regimul incompatibilităţilor, iar în cazul apariţiei unei asemenea situaţii să dispună luarea măsurilor care să conducă la stingerea acesteia şi evitarea producerii unei situații similare în viitor.

Art. 5.  Situația juridică a asocierii

Prezenta asociere nu are personalitate juridică şi nu constituie faţă de terţi o persoană distinctă de persoana asociaţilor. 
 
Art. 6.  Durata Acordului 

Perioada de valabilitate a prezentului contract de asociere este cuprinsă între data semnării acordului de către toate părțile contractante și până la momentul realizării integrale a obiectivelor de investiții "”Bazin didactic de înot” din Municipiul Marghita.
 
Art. 7.  Roluri și responsabilități în implementarea Parteneriatului

(1) În scopul realizării obiectului Acordului, părțile urmează a derula și finanța activitățile/subactivitățile descrise în tabelul de mai jos:



	Organizaţia
	Descrierea activităţilor/subactivităților derulate de fiecare partener, în vederea obținerii fiecărui rezultat în parte
	Rezultate ale contractului de asociere
(la care contribuie fiecare partener)
	Valoarea


	

A.D.I. AGENȚIA DE DEZVOLTARE DURABILĂ A JUDEȚULUI BIHOR
- Asociat 1 și Lider de asociere
	1. Alocarea sumei necesare realizării obiectivului de investiții ”Bazin didactic de înot” din Municipiul Marghita și dotării corespunzătoare,cu excepția cotei părți ce revine Asociatului nr. 2 ;

3. Implementarea procedurilor de atribuire necesare realizării obiectivului de investiții;

4. Cuprinderea obiectivului de investiții în domeniul public al Județului Bihor

5. Predarea obiectivului de investiții, în vederea expluatării, cu titlu gratuit, către Asociatul nr. 2, în baza unor acte admnistrative adoptate în acest sens.

6.Organizează procedura/procedurile de achiziție publică necesare în scopul realizării obiectivului de investiții anterior precizate, conform dispozițiilor Legii nr. 98/2016 privind achizițiile publice, cu modificările și completările ulterioare.

7. Recepționează obiectul de investiții

8. Monitorizează implementarea contractului de asociere

	
Adoptarea unei hotărâri a Adunării Generale a Asociaților




Cuprinderea în bugetul A.D.I. a sumelor necesare realizării obictivului de investiții;

Demersuri pentru adoptarea unei Hotărâri a Consiliului Județean Bihor


Adoptarea hotărârilor de consiliu județean/consiliu local și încheierea procesului – verbal de predare – preluare a biectivului de investiții


Realizează procedura de atribuire






Desemnează comisia de recepție

Implementarea integrală a prevederilor cuprinse în contractul de asociere
	
Nu este cazul








Suma de __________ lei



Nu este cazul





Nu este cazul




Nu este cazul




Nu este cazul

Nu este cazul

	Unitatea administrativ- teritorială locală prin Consiliul Local al Municipiului Marghita
-Asociat 2
	1. Identifică și pune la dispoziția prezentului contract de asociere suprafața de teren necesară realizării obiectivului de investiții ”Bazin didactic de înot” din Municiul Marghita.
2. Asigură cota – parte de cofinanțare a investiției în valoare de 1.132.042,48 lei cu T.V.A. inclus.

3. Desemnează un reprezentant în comisia de recepție a obiectivului de investiții.


3. Primește, cu titlu gratuit, obiectivul de investiții, în vederea expluatării



4. Asigură condițiile necesare expluatării în bune condiții a centrului de colectare a deșeurilor.
	
Comunicarea datelor de identificare a terenului către Consiliul Județean Bihor

Adoptă măsurile necesare alocării banilor pentru cofinanțare

Înaintează Asociatului nr. 1 o adresă privind desemnarea reprezentantului în comisie


Adoptă măsurile necesare primirii în flosință gratuită a obiectivului de investiții, în vederea expluatării



Adoptă măsurile necesare expluatării în bune condiții a Bazinului didactic de înot în Municipiul Marghita



	
Nu este cazul





Suma de 1.132.042,48 lei cu T.V.A. inclus




Nu este cazul







Nu este cazul







Alocă și suportă costurile necesare expluatării centrului de colectare a deșeurilor




Art. 8. Drepturile și obligațiile asociaților
(1) Asociații au dreptul să solicite furnizarea oricăror informaţii şi documente legate de Contract, inclusiv în scopul îndepliinirii propriilor obligații.
(2) Obligațiile asociaților sunt cele prevăzute la art. 7 al prezentului contract.

Art. 9. Plăți
Plăţile pentru Contract vor fi făcute atât de către Asociatul 1, cât și de Asociații 2, pentru activităţile/subactivitățile/rolurile/responsabilitățile asumate de fiecare în parte conform art. 7.

Art. 10. Forța majoră
(1) Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Contractului, care împiedică executarea în tot sau în parte a asocierii și care exonerează de răspundere partea care o invocă.
(2) Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo, pandemie.
(3) Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica data încetării situației de forță majoră, în termen de 5 zile.
(4) Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.
(5) Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.
(6) Executarea Contractului de asociere va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.
(7) În cazul în care forța majoră și/sau efectele acesteia obligă la suspendarea executării prezentului Contract pe o perioadă mai mare de 3 luni, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a Contractului.

Art. 11. Legea aplicabilă
(1) Prezentului Contract de asociere i se va aplica legislația românească şi va fi interpretat în conformitate cu aceasta.
(2) Pe durata prezentului Contract, părţile vor avea dreptul sa convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Contract de asociere, cu respectarea legii aplicabile.

Art. 12. Soluționarea eventualelor divergențe și a litigiilor 
(1) Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.
(2) Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.
(3) Dacă încercarea de soluționare pe cale amiabilă eșuează sau dacă una dintre Părți nu răspunde în termen de 5 zile lucrătoare de la luarea la cunoștință a notificării la solicitare, oricare din Părți are dreptul de a se adresa instanțelor de judecată competente.

Art. 13. Dispoziţii finale
(1) Comunicarea între părți se va realiza prin scrisoare oficială și/sau poștă electronică. Adresele de e-mail care vor fi utilizate în acest scop vor fi comunicate în scris ulterior, prin adresa oficială.
 (2) Orice modificare a prezentului Contract va fi valabilă numai atunci când este convenită de către toate părțile Contractului, consemnată în scris, prin act adițional la prezentul Contract.

Întocmit în 2 (două) exemplare, în limba română, câte unul pentru fiecare parte a Contractului de asociere

Semnături,
Asociat 1 – LIDER DE ASOCIERE,
A.D.I. Agenția de Dezvoltare Durabilă a Județului Bihor
Prin PREȘEDINTE
dl. Ilie Gavril BOLOJAN


Asociat  2 
U.AT. Municipiul Marghita - CONSILIUL LOCAL Marghita
prin PRIMAR
dl. Marcel-Emil Sas-Adăscăliții
 						
2

